Hoofpyn eenkant en anderkant | Health24
Posted by: DJ | 2005/07/07
Hoofpyn eenkant en anderkant
Ek kry soms hoofpyn wat gesetel is bokant 'n enkele oog. Die hoofpyn hou normaalweg aan vir 'n dag of twee, waarna helder taai dik mucus afgeskei word. Dan verskuif die hoofpyn weer na die anderkant vir twee dae en na die mucus afskeiding is die hoofpyn weg. Ek gebruik Syndol en Ibuprofen wat die simptome verlig. Mens sou seker dink dit is tipiese sinus hoofpyn, maar as ek my kop laat sak, is die pyn nie erger nie en dit voel nie of iets verstop is nie. Ek het chronies 'n post nasale afskeiding van mucus.
Dan kry ek ook gereeld spanningshoofpyn (wat gepaard gaan met stywe nekspiere) en migraine so twee keer per maand. Ek was jare gelede by die Headache Clinic en die diagnose was dat ek nie werklike fisiologiese probleme soos sinus ens. het nie. Die plaatjie wat ek by die kliniek gekry het, help wel vir die spanningshoofpyne.
Ek sal dit waardeer as iemand kan raad gee, veral met eersgenoemde probleem en sou graag wou verneem of ander persone ook met dieselfde tipe verskynsel te doen het.